作者：刘埙
词牌/韵律：买陂塘・摸鱼儿

paragraphs: 暮云沈、凄凄花陌，荒苔青润鸳甃。
娇红一捻不胜春，苦雨酸雨僝僽。
从别后。
但暗忆娉婷，几把垂杨蹂。
香销韩袖。
念莺燕悲吟，凤鸾仙去，空负摘花手。
铜铺掩，窥见文窗依旧。
筝琶尘暗弦绉。
欲圆春梦今犹未，怪得西飞太骤。
凝伫久。
拟待倩、鸿都羽客寻仙偶。
青衫湿透。
叹玉骨沈埋，芳魂缥缈，何处酹尊酒。